

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće Općine Vidovec**

KLASA: 021-05/15-01/02

URBROJ: 2186/10-01/1-15-02

Vidovec, 25.02.2015.

 **Z A P I S N I K**

**sa 14. sjednice Općinskog vijeća Općine Vidovec, održane dana 25. veljače 2015. godine, ( srijeda ) u prostorijama Općine Vidovec**

**Sjednica je započela u 19,00 sati.**

Predsjednik Općinskog vijeća Općine Vidovec Zdravko Pizek otvorio je 14. sjednicu Općinskog vijeća Općine Vidovec, pozdravio je sve članove Općinskog vijeća, načelnika Općine Vidovec Brunu Hranić, zamjenicu načelnika Dubravku Rog, djelatnice Jedinstvenog upravnog odjela Općine Vidovec, predstavnika iz Hrvatskih laburista te predstavnicu medija.

**UTVRĐIVANJE KVORUMA ČLANOVA OPĆINSKOG VIJEĆA :**

Predsjednik Općinskog vijeća Zdravko Pizek utvrdio je da je sjednici prisutno 13 članova od izabranih 15 članova Općinskog vijeća Općine Vidovec te konstatirao da kvorum postoji i može se nastaviti sa daljnjim tijekom sjednice Općinskog vijeća te da će sve donijete odluke biti pravovaljane.

**PRISUTNI ČLANOVI OPĆINSKOG VIJEĆA** :

Sanja Pomper, Martina Bistrović, Zdravko Pizek, Ivan Kliček, Ivan Benček, Dubravko Zavrtnik, Marijo Serini, Hrvoje Hosni, Krunoslav Puček, Srećko Županić, Nikola Pozder, Ivan Kušćar i Ivica Papec

**SJEDNICI NISU PRISUSTVOVALI ČLANOVI OPĆINSKOG VIJEĆA** : Damir Hosni, Nadica Cafuk (ispričala svoj izostanak)

**PREDSJEDATELJ** : Zdravko Pizek

**OSTALI PRISUTNI** :

Općinski načelnik Bruno Hranić, zamjenica načelnika Dubravka Rog, pročelnica JUO Općine Vidovec Petra Rogina, adm.tajnica Andreja Peharda, Martina Kliček viša stručna suradnica za komunalno gospodarstvo, predsjednik stranke Laburista Renato Cafuk i predstavnica medija Radija Megaton Nikolina Jureković-Novoselec.

**USVAJANJE ZAPISNIKA SA 13. SJEDNICE OPĆINSKOG VIJEĆA OPĆINE VIDOVEC održane dana 22. prosinca 2014. godine.**

Predsjednik Općinskog vijeća Zdravko Pizek :

„Dobili ste svi zapisnik sa 13. sjednice Općinskog vijeća pa Vas molim da li ima tko kakvu primjedbu, izmjenu, zamjenu ili nešto slično, izvolite.

Ako nema, tko je za takav zapisnik, molim Vas da se izjasnite“

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je zapisnik sa 13. sjednice Općinskog vijeća Općine Vidovec usvojeni jednoglasno sa 13 glasova od 13 prisutnih članova Općinskog vijeća.**

**UTVRĐIVANJE DNEVNOG REDA ZA 14. SJEDNICU OPĆINSKOG VIJEĆA OPĆINE VIDOVEC**

Predsjednik Općinskog vijeća Zdravko Pizek pročitao je i predložio prijedlog dnevnog reda za 14. sjednicu Općinskog vijeća Općine Vidovec, a koji glasi ;

**D N E V N I R E D**

1. Izvještaj o radu Općinskog načelnika za razdoblje od 01. srpnja do 31. prosinca 2014. godine,
2. Prijedlog Plana aktivnosti „Općina Vidovec– prijatelj djece“ za 2015. godinu,
3. Prijedlog Programa Projekta „Općina Vidovec – prijatelj djece“ za razdoblje od 2015.- 2018. godine,
4. Prijedlog Odluke o ostvarivanju prava na novčanu pomoć roditeljima za novorođeno dijete,
5. Prijedlog Odluke o 2. Izmjenama i dopunama Odluke o utvrđivanju mjerila za naplatu usluga Dječjeg vrtića „Škrinjica“ Vidovec od roditelja - korisnika usluga,
6. Prijedlog Plana davanja koncesije za komunalne djelatnosti za 2015. godinu,
7. Prijedlog Srednjoročnog plana davanja koncesija za komunalne djelatnosti za razdoblje od 2015. do 2017. godine,
8. Prijedlog Odluke o uvjetima i načinu držanja kućnih ljubimaca, načinu kontrole njihova razmnožavanja, uvjetima i načinu držanja ograđenih i vezanih pasa te načinu postupanja s napuštenim i izgubljenim životinjama,
9. Prijedlog Zaključka o davanju suglasnosti na primjenu novog cjenika javne usluge prikupljanja miješanog komunalnog otpada na području općine Vidovec,
10. Prijedlog Odluke o određivanju potpisnika financijske dokumentacije Općine Vidovec,
11. Prijedlog Odluke o raspoređivanju sredstava za financiranje političkih stranaka zastupljenih u Općinskom vijeću Općine Vidovec za 2015. godinu,
12. Prijedlog Odluke o odobravanju isplate naknade za nadoknadu štete na opremi nastale od elementarne nepogode – poplave,
13. Prijedlog Odluke o imenovanju ulica na području općine Vidovec,
14. Prijedlog Odluke o osnivanju Povjerenstva za razvoj ruralnog turizma Općine Vidovec,
15. Razno.

Predsjednik Općinskog vijeća Zdravko Pizek:

„Da li ima netko kakav drugi prijedlog ili dopunu na prijedlog dnevnog reda“

Član Vijeća Dubravko Zavrtnik :

„Predsjedniče, ja se slažem sa prijedlogom dnevnog reda, ja ću samo pod razno iznijeti svoja dva prijedloga koja sam iznio ne prethodnoj sjednici“

Predsjednik Općinskog vijeća Zdravko Pizek:

„To možemo pod razno. Tko se slaže sa takvim prijedlogom dnevnog reda za 14. sjednicu Općinskog vijeća, molim da se izjasnite“

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je jednoglasno usvojeni dnevni red za 14. sjednicu Općinskog vijeća sa 13 glasova od 13 prisutnih članova Općinskog vijeća.**

**Točka 1.**

**Izvještaj o radu Općinskog načelnika za razdoblje**

**od 01. srpnja do 31. prosinca 2014. godine**

Predsjednik Općinskog vijeća Zdravko Pizek zamolio je načelnika Brunu Hranić da podnese izvještaj.

Načelnik Bruno Hranić najprije je pozdravio sve članove Općinskog vijeća, a zatim podnio Izvještaj o radu za razdoblje od 01. srpnja do 31. prosinca 2014. godine.

Izvještaj o radu u pismenom obliku podijeljen je na sjednici svim članovima Općinskog vijeća.

Predsjednik Općinskog vijeća Zdravko Pizek:

„Molim Vas da se izjasnite tko je za takav Izvještaj koji je prezentirao načelnik Bruno Hranić“

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Izvještaj o radu Općinskog načelnika Brune Hranić prihvaćen jednoglasno sa 13 glasova od 13 prisutnih članova Općinskog vijeća.**

**Točka 2.**

**Prijedlog Plana aktivnosti „Općina Vidovec– prijatelj djece“ za 2015. godinu**

Prijedlog Plana aktivnosti „Općina Vidovec – prijatelj djece“ za 2015. godinu prezentirala je zamjenica načelnika Dubravka Rog, ujedno predsjednica Koordinacijskog odbora za provedbu akcije „Općina Vidovec – prijatelj djece koji i predlaže ovaj Plan te na kraju izlaganja iznijela ; predlažem izmjenu na stranici 19-oj da se umjesto imena Zlatko Vrbnjak stavi Zdravko Vrbnjak te predlažem da se Plan i Program kada budu usvojeni objave na našim web stranicama“.

Predsjednik Općinskog vijeća Zdravko Pizek otvorio je raspravu.

U raspravi sudjelovali su : član Vijeća Srećko Županić, zamjenica načelnika Dubravka Rog, načelnik Bruno Hranić.

Predsjednik Općinskog vijeća Zdravko Pizek :

„Da li još netko ima kakvo pitanje, ako nema taj prijedlog Plana dajem na glasovanje“

Tko je za : 9 članova Vijeća

Tko je protiv : 0

Ima li suzdržanih : 4 člana Vijeća

**Predsjednik Općinskog vijeća Zdravko Pizek konstatirao je da je Plan aktivnosti „Općina Vidovec – prijatelj djece“ za 2015. godinu usvojeni sa 9 glasova od 13 prisutnih članova Općinskog vijeća.**

**Točka 3.**

**Prijedlog Programa Projekta „Općina Vidovec – prijatelj djece“**

**za razdoblje od 2015.- 2018. godine**

Prijedlog Programa Projekta „Općina Vidovec – prijatelj djece“ za razdoblje od 2015. do 2018. godine također je prezentirala zamjenica načelnika Dubravka Rog.

Predsjednik Općinskog vijeća Zdravko Pizek:

„Otvaram raspravu, ima li tko kakvu dopunu, izmjenu, ako nema dajem na glasovanje prijedlog“

Tko je za : 12 članova Vijeća

Tko je protiv : 0

Ima li suzdržanih : 1 član Vijeća

**Predsjednik Općinskog vijeća Zdravko Pizek konstatirao je da je Program Projekta „Općina Vidovec – prijatelj djece“ za razdoblje od 2015.- 2018. godine usvojeni sa 12 glasova od 13 prisutnih članova Općinskog vijeća.**

**Točka 4.**

**Prijedlog Odluke o ostvarivanju prava na novčanu pomoć roditeljima**

**za novorođeno dijete**

Načelnik Bruno Hranić :

„Dobili ste prijedlog nove odluke, s obzirom da tu trebamo definirati dvije stvari, a to je da prvi prijedlog ; pravo na novčanu naknadu za novorođeno dijete imaju roditelji čije prebivalište na području općine Vidovec ne može biti kraće od godinu dana ili

drugi prijedlog ; je da u trenutku rođenja djeteta, te u vrijeme podnošenja zahtjeva za isplatu za novorođeno dijete imaju prijavljeno prebivalište na području općine Vidovec.

Ja smatram da bi trebao biti usvojeni prijedlog prvi, to znači da bi roditelji ostvarili pravo na novčanu naknadu u iznosu od 1.000,00 kuna trebaju imati najmanje godinu dana prebivalište na području općine Vidovec, s time da se u toj odluci i fiksira iznos od 1.000,00 kuna za svako novorođeno dijete bez obzira da li je to drugo treće ili četvrto dijete jer smo do sada za svako dijete dizali za 500,00 kuna i da se ta odluka primjenjuje na svu djecu koja su rođena od 2015. godine od 01.01.2015. godine“

Predsjednik Općinskog vijeća Zdravko Pizek:

„Otvaram raspravu, ako nema, molim Vas da se izjasnite tko je za takvu odluku, prijedlog prvi“

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o ostvarivanju prava na novčanu pomoć roditeljima za novorođeno dijete usvojena jednoglasno sa 13 glasova od 13 prisutnih članova Općinskog vijeća.**

**Točka 5.**

**Prijedlog Odluke o 2. Izmjenama i dopunama Odluke o utvrđivanju mjerila za naplatu usluga Dječjeg vrtića „Škrinjica“ Vidovec od roditelja - korisnika usluga**

Članica Vijeća i predsjednica Upravnog vijeća Dječjeg vrtića „Škrinjica“ Martina Bistrović

najprije je pročitala prijedloga Odluke o 2. Izmjenama i dopunama Odluke o utvrđivanju mjerila za naplatu usluga Dječjeg vrtića „Škrinjica“ Vidovec od roditelja - korisnika usluga kakav su svi članovi Vijeća zaprimili uz poziv, a zatim iznijela ;

Članica Vijeća Martina Bistrović :

„Ja bi tu vezano na ovaj dio – ako je dijete bolesno do mjesec dana predložila jednu izmjenu. Ako je dijete bolesno mjesec dana, znači da se tu točno definira, imamo u prvom čitanju bolesno 8 dana i više, pa da bi se točno dalo onda ispostaviti i račun, znači do mjesec dana bi maknula i stavila samo mjesec dana i onda sljedeći dio ukoliko je dijete bolesno više od mjesec dana, ja bi tu stavila isto da se to točno zna.

Znači, ako je dijete bolesno točno mjesec dana se umanjuje za 70%, do mjesec dana se smanjuje cijena toplog obroka, a više od mjesec dana se onda opet plaća puna cijena umanjena za topli obrok. To je moj prijedlog“

Načelnik Bruno Hranić :

„Problem je kod pojedinačnih slučajeva kao što imamo gdje je doktor napisao da će dijete biti bolesno tri mjeseca i praktički se čuva prazno mjesto, a imamo djece na listi čekanja jako puno pa predlažem skratiti. Znači predlažem staviti do mjesec dana može dijete biti bolesno i čuvati mu se mjesto, a nakon toga se upisuje drugi koji je na listi čekanja koja je javno izvješena i da se dalje ne ide u razradu do tri/četiri mjeseca.

Također predlažem brisati stavku za vrijeme kolektivnog godišnjeg odmora radnika Dječjeg vrtića jer mislim da je Vijeće donijelo odluku da nema kolektivnih odmora u Vrtiću“

Članica Vijeća Sanja Pomper :

„Predlažem da se pronađe neka sredina barem dva mjeseca, mislim da je mjesec dana malo prekratko“

U raspravi svoja mišljenja iznijeli su članovi Vijeća : Nikola Pozder, Dubravko Zavrtnik, Srećko Županić, Ivica Papec, Hrvoje Hosni i Ivan Benček te načelnik Općine Bruno Hranić, zamjenica načelnika Dubravka Rog i predsjednik Vijeća Zdravko Pizek.

Član Vijeća Ivan Kušćar :

„Smatram da ste Vi kao predlagatelj ovaj prijedlog trebali kvalitetnije pripremiti sa strukom, predlažem da se ta točka pripremi za drugi puta malo bolje“

Rasprava se nastavlja.

Član Vijeća Nikola Pozder:

„Ja predlažem dva mjeseca“

Rasprava se nastavlja.

Članica Vijeća Sanja Pomper :

„Predlažem dodati, ako je dijete bolesno 8 dana, do mjesec dana“

Član Vijeća Ivan Benček:

„Ja predlažem da se tu napravi ljestvica do 8 dana se plaća puna cijena, od osam do mjesec dana se smanjuje za topli obrok, a više od mjesec dana ide 70%.“

Predsjednik Vijeća Zdravko Pizek :

„Da li da se taj prijedlog onda pripremi za drugi puta“

Rasprava se nastavlja.

Predsjednik Vijeća Zdravko Pizek i zamjenica načelnika Dubravka Rog zamolili su članicu Vijeća Martinu Bistrović da još jednom pročita prijedlog.

Članica Vijeća Martina Bistrović :

„Ponavljam svoj prijedlog : znači ako je dijete bolesno 8 dana i više, to se odnosi do mjesec dana, onda se cijena usluge smanjuje za cijenu toplog obroka po danu.

Ako je dijete bolesno mjesec dana, točno mjesec dana, korisnik usluga dostavlja liječničku potvrdu, znači dijete je mjesec dana bolesno, cijena usluga Dječjeg vrtića smanjuje se za 70% i ide na teret Općine. Ukoliko je dijete bolesno mjesec dana i više, roditelj korisnik usluga plaća punu cijenu usluge Dječjeg vrtića umanjenu za cijenu toplog obroka. Ako je dijete bolesno do tri mjeseca u kontinuitetu, znači da uopće nije prisutno, predlaže se Upravnom vijeću mogućnost ispisa djeteta iz programa Dječjeg vrtića „Škrinjica“ s time da se onda briše stavak – za vrijeme kolektivnog godišnjeg odmora radnika, to je moj prijedlog„

Članica Vijeća Sanja Pomper :

„Sve je super Martina pročitala, ali mislim da fali ono što sam predlagala najkraće 8 dana, samo to u toj cijeloj rečenici fali broj 8“

Član Vijeća Srećko Županić :

„Predlažem, ja bi ipak maknuo ovu drugu stavku, točno mjesec dana, jer sad smo definirali od 8 do 30 dana, točno 30 dana i više od 30 dana“

Rasprava se nastavlja.

Predsjednik Vijeća Zdravko Pizek :

„ Martina molim te da ponovno pročitaš svoj prijedlog:

Članica Vijeća Martina Bistrović ;

„Poštovani, ponovno čitam svoj prijedlog :

Mjesečno sudjelovanje roditelja-korisnika usluga u punoj mjesečnoj cijeni usluga Dječjeg vrtića, utvrđeno u smislu članka 4. ove Odluke, smanjuje se i u slijedećim slučajevima :

- ako je dijete bolesno 8 dana i više, o čemu roditelj-korisnik usluga dostavlja liječničku potvrdu, cijena usluge Dječjeg vrtića smanjuje se za cijenu toplog obroka po danu….

Načelnik Bruno Hranić:

„Mogu te prekinuti kako bi se odmah riješio taj stavak, predlažem da tu stoji ono što je predlagala članica Vijeća Sanja Pomper do 8 dana bez više“

U daljnjoj raspravi sudjelovali su članica Vijeća Sanja Pomper, Martina Bistrović te član Vijeća Hrvoje Hosni, Ivan Benček, Nikola Pozder.

Predsjednik Općinskog vijeća Zdravko Pizek:

„Martina molim te nastavi dalje čitati prijedlog“

Članica Vijeća Martina Bistrović:

„Onda stavimo 30 dana, može tako, ako je dijete bolesno 30 dana, o čemu roditelj-korisnik usluga dostavlja liječničku potvrdu, cijena usluga Dječjeg vrtića smanjuje se za 70%. Ukoliko je dijete bolesno 30 dana i više, roditelj-korisnik usluga plaća punu cijenu usluge Dječjeg vrtića umanjenu za cijenu toplog obroka. Ako je dijete bolesno do 90 dana u kontinuitetu, ravnateljica Dječjeg vrtića predlaže Upravnom vijeću mogućnost ispisa djeteta iz programa Dječjeg vrtića „Škrinjica“ i zadnji stavak – za vrijeme kolektivnog godišnjeg odmora radnika brišemo„

U daljnju raspravu ponovno se uključio član Vijeća Dubravko Zavrtnik, Hrvoje Hosni, Sanja Pomper, Martina Bistrović i Ivan Benček.

Članica Vijeća Sanja Pomper:

„Ja predlažem, ako je to moguće da se jednostavno sve to izbriše i da se ta mogućnost, znači da se ostavi ta klauzula gdje piše da se nakon tri mjeseca dijete ispisuje, ako je osam dana plaća normalnu cijenu i nema popusta, a sve što je više od toga da se stavi minus topli obrok, a do tri mjeseca najduže ide na prijedlog za ispis iz vrtića.

Znači, ako je do osam dana ništa mu ne znači, a ako je više od osam dana, a najduže do tri mjeseca plaća cijenu umanjenu za topli obrok i to mu je čuvanje, uz liječničku potvrdu“

Član Vijeća Ivan Kušćar :

„Ja još jednom predlažem, ako ovo nije hitno, da se sjedne sa strukom tj sa ravnateljicom i da se pripremi prijedlog za drugu sjednicu Vijeća“

Predsjednik Vijeća Zdravko Pizek :

„Tko je za takav prijedlog kakav je podnijela članica Vijeća Sanja Pomper“

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je prijedlog usvojeni jednoglasno sa 13 glasova od 13 prisutnih članova Općinskog vijeća.**

**Točka 6.**

**Prijedlog Plana davanja koncesije za komunalne djelatnosti za 2015. godinu**

Predsjednik Općinskog vijeća Zdravko Pizek zamolio je pročelnicu Petru Rogina da obrazloži prijedlog.

Petra Rogina pročelnica JUO Općine Vidovec obrazložila je prijedlog Plana davanja koncesije za komunalne djelatnosti.

Predsjednik Općinskog vijeća Zdravko Pizek:

„Otvaram raspravu, ako nema dajem prijedlog Plana na glasovanje“

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Plan davanja koncesije za komunalne djelatnosti za 2015. godinu jednoglasno usvojeni sa 13 glasova od 13 prisutnih članova Općinskog vijeća.**

**Točka 7.**

**Prijedlog Srednjoročnog plana davanja koncesija za komunalne djelatnosti za razdoblje od 2015. do 2017. godine**

Prijedlog Srednjoročnog plana davanja koncesija za komunalne djelatnosti za razdoblje od 2015. do 2017. godine obrazložila je pročelnica JUO Općine Vidovec Petra Rogina.

Na pitanje člana Vijeća Srećka Županić, pročelnica Petra Rogina odgovorila je da Općina od dimnjačarske službe nije još zaprimila izvješće za 2014. godinu, te će se nakon zaprimljenog izvješća dostaviti informacija o prikupljenim sredstvima s naslova koncesije za dimnjačarsku službu.

Predsjednik Općinskog vijeća Zdravko Pizek :

„Tko je za prijedlog, molim da se izjasnite“

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je prijedlog jednoglasno usvojen sa 13 glasova od 13 prisutnih članova Općinskog vijeća.**

**Točka 8.**

**Prijedlog Odluke o uvjetima i načinu držanja kućnih ljubimaca, načinu kontrole njihova razmnožavanja, uvjetima i načinu držanja ograđenih i vezanih pasa te načinu postupanja s napuštenim i izgubljenim životinjama**

Predsjednik Općinskog vijeća Zdravko Pizek:

„Otvaram raspravu, ako nema, tko je za takav prijedlog“

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o uvjetima i načinu držanja kućnih ljubimaca, načinu kontrole njihova razmnožavanja, uvjetima i načinu držanja ograđenih i vezanih pasa te načinu postupanja s napuštenim i izgubljenim životinjama usvojena jednoglasno sa 13 glasova od 13 prisutnih članova Općinskog vijeća.**

**Točka 9.**

**Prijedlog Zaključka o davanju suglasnosti na primjenu novog cjenika javne usluge prikupljanja miješanog komunalnog otpada na području općine Vidovec**

Načelnik Bruno Hranić obrazložio je prijedlog Zaključka o davanju suglasnosti na primjenu novog cjenika javne usluge prikupljanja miješanog komunalnog otpada na području općine Vidovec koji su uz poziv zaprimili svi članovi Vijeća.

U raspravi sudjelovali su : član Vijeća Ivan Kušćar, zamjenica načelnika Dubravka Rog i načelnik Općine Bruno Hranić.

Predsjednik Općinskog vijeća Zdravko Pizek

„Tko je za takav prijedlog“

Tko je za : 13 članova Općinskog vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je takav prijedlog Zaključka jednoglasno usvojen sa 13 glasova od 13 prisutnih članova Općinskog vijeća.**

**Točka 10.**

**Prijedlog Odluke o određivanju potpisnika financijske dokumentacije**

**Općine Vidovec**

Načelnik Bruno Hranić objasnio je potrebu za donošenjem Odluke o određivanju potpisnika financijske dokumentacije Općine Vidovec.

Predsjednik Općinskog vijeća Zdravko Pizek :

„Tko je za takav prijedlog, molim da se izjasnite“

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o određivanju potpisnika financijske dokumentacije jednoglasno usvojena sa 13 glasova od 13 prisutnih članova Općinskog vijeća.**

**Točka 11.**

**Prijedlog Odluke o raspoređivanju sredstava za financiranje političkih stranaka zastupljenih u Općinskom vijeću Općine Vidovec za 2015. godinu**

 Predsjednik Općinskog vijeća Zdravko Pizek:

„Otvaram raspravu“.

U raspravi sudjelovali su članovi Vijeća : Dubravko Zavrtnik, Sanja Pomper, zamjenica načelnika Dubravka Rog.

Predsjednik Općinskog vijeća Zdravko Pizek:

„Stavljam prijedlog Odluke na glasovanje“

Tko je za : 12 članova Vijeća

Tko je protiv : 0

Ima li suzdržanih : 1 član Vijeća

**Predsjednik Općinskog vijeća Zdravko Pizek konstatirao je da je Odluka o raspoređivanju sredstava za financiranje političkih stranaka zastupljenih u Općinskom vijeću Općine Vidovec za 2015. godinu usvojena sa 12 glasova od 13 prisutnih članova Općinskog vijeća.**

**Točka 12.**

**Prijedlog Odluke o odobravanju isplate naknade za nadoknadu štete na opremi nastale od elementarne nepogode – poplave**

Načelnik Bruno Hranić obrazložio je prijedlog Odluke kojom se, a na prijedlog Povjerenstva za procjenu šteta od elementarnih nepogoda predlaže isplata novčane naknade za nadoknadu štete od elementarnih nepogoda za jedanaest najoštećenijih obitelji koji su navedeni u prijedlogu odluke.

U raspravi sudjelovali su članovi Vijeća : Dubravko Zavrtnik, Nikola Pozder, Ivan Benček

*Član Vijeća Ivan Kušćar napustio je prostoriju.*

Predsjednik Općinskog vijeća Zdravko Pizek:

„Tko je za takav prijedlog“

Tko je za : 9 članova Vijeća

Tko je protiv :

Ima li suzdržanih : 3 člana Vijeća

**Predsjednik Općinskog vijeća Zdravko Pizek konstatirao je da je Odluka o odobravanju isplate naknade za nadoknadu štete usvojen sa 9 glasova od 13 prisutnih članova Općinskog Vijeća, odnosno 9 članova je „za“, 3 člana su „suzdržana“, a jedan član nije bio prisutan u vrijeme izjašnjavanja o prijedlogu Odluke.**

*Sjednici je ponovno pristupio član Vijeća Ivan Kušćar.*

**Točka 13.**

**Prijedlog Odluke o imenovanju ulica na području općine Vidovec**

Uvodno izlaganje o imenovanju ulice u naselju Nedeljanec te ulice u naselju Vidovec podnio je načelnika Bruno Hranić.

Član Vijeća Mario Serini :

„Predlažem da se ulica u Vidovcu imenuje Ulica hrvatskih branitelja“

Načelnik Bruno Hranić:

„Prijedlog je da se ulica koja se otvara u Vidovcu zove Ulica hrvatskih branitelja, a ulica koja se proteže od ulice Poljske do ulice Kratke u Nedeljancu da se zove ulica prvog hrvatskog kralja Ulica kralja Tomislava“

Predsjednik Općinskog vijeća Zdravko Pizek:

„Molim Vas da se izjasnite za takav prijedlog“

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je prijedlog usvojeni jednoglasno sa 13 glasova od 13 prisutnih članova Općinskog vijeća.**

**Točka 14.**

**Prijedlog Odluke o osnivanju Povjerenstva za razvoj ruralnog turizma**

**Općine Vidovec**

Prijedlog Odluke obrazložio je načelnik Bruno Hranić.

Predsjednik Općinskog vijeća Zdravko Pizek :

„ Tko je za takav prijedlog, molim Vas da se izjasnite“

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o osnivanju Povjerenstva za razvoj ruralnog turizma Općine Vidovec usvojena sa 13 glasova od 13 prisutnih članova Općinskog vijeća.**

**Točka 15.**

**Razno**

**Član Vijeća Dubravko Zavrtnik :**

„Imam dva prijedloga koje sam najavio na prošloj sjednici.

Prvi prijedlog je da vijećnici primaju vijećničku naknadu u iznos od 200,00 kuna mjesečno obzirom na vijećničku odgovornost kao predstavničko tijelo i obzirom da smo izjednačili naknadu sa svim ostalim udrugama. Razmislio sam i povlačim taj prijedlog obzirom da je polovica mandata prošla.

Drugi prijedlog je da se ide u izradu spomen obilježja domovinskog rata Općine Vidovec.

Predlažem da se ide u realizaciju toga i predlažem da se oformi Odbor u koji predlažem za predsjednika Marija Serini za zamjenika predsjednika Odbora Bruno Hranić i kao član Dubravko Zavrtnik. To je moj prijedlog“

**Načelnik Bruno Hranić :**

„Slažem se sa prijedlogom, razgovarao sam sa predsjednikom Udruge branitelja i u tijeku je rješavanje imovinsko pravnih odnosa cijelog nogometnog igrališta i dijela iza veterinarske stanice. Moj prijedlog bude da se to uvrsti u sljedeći proračun da se krene sa projektnom dokumentacijom za izradu parkirališta i ugibališta obzirom da i škola ima problema sa parkingom i da se jedan dio tog prostora iza nogometnog igrališta uredi kao park hrvatskih branitelja i postave četiri biste u spomen našim braniteljima i oda počast. Da li se slažete sa time“

Tko je za : 9 članova Vijeća

Tko je protiv : 0

Ima li suzdržanih : 4 člana Vijeća

Predsjednik Općinskog vijeća Zdravko Pizek konstatirao je da je prijedlog usvojen sa 9 glasova od 13 prisutnih članova Općinskog vijeća.

**Član Vijeća Krunoslav Puček :**

„Ja bi se osvrnuo na naš Varkom, obzirom da smo mi kao neki suvlasnici i obzirom na upite mještana jer misle da im voda pušta, zbog cijene računa koje su jako izrasle. Sam primjerak to pokazuje gdje je utrošak potrošnje vode 158,00 kuna, a cijeli račun je 279,00 kuna, znači sve ostalo su nameti. Trebalo bi pokrenuti, postavi pitanje što je to jer je strašno povećanje ?

Nadalje pitanje zebre, zavoj je, nepregledno je, a djeca prelaze, pretrčavaju, trebalo bi snimiti situaciju i osigurati prijelaz .

Isto tako pitanje mosta kod kovača, živica je, potok i treba je zaštititi“

Načelnik Bruno Hranić :

„Mi jesmo suvlasnici, ali nemamo nikakva upravljačka prava jer preko 50% ima Grad Varaždin i on daje suglasnosti na cijene i sve ostalo. Nekoliko puta smo tražili obrazloženje za stavku od 15,00 kuna i do danas nismo zaprimili odgovor.

Ujedno da Vas obavijestim, zatražio sam ponude za izradu za nastavak izgradnje pješačke staze na Tužnom u Belskoj ulici“

 Predsjednik Vijeća Zdravko Pizek:

„To je cesta od ŽUC-a i kontaktirat će se da se zaštiti“

**Načelnik Bruno Hranić :**

„Molim Vijeće za suglasnost da se potpiše Sporazum sa ŽUC-om za nastavak izgradnje nogostupa Krkanec – Vidovec. Ide se u 4 faze, sad je prijedlog da se ide sa nogostupom od ulaza u park do veterinarske stanice. Sa ŽUC-om je postignut dogovor oko sufinancira na način 25% Općina i ŽUC 75%.

Ukupna cijena radova bila bi 371.628,79 kuna i Općina Vidovec bi prema omjeru platila 92.907,20 kuna, sredstva su proračunski osigurana, pa molim Vijeće za suglasnost“

*Član Vijeća Dubravko Zavrtnik napustio je prostoriju.*

Predsjednik Vijeća Zdravko Pizek:

„Stavljam prijedlog o davanju suglasnosti za potpisivanje Sporazuma sa ŽUC-om na glasovanje“

Tko je za : 12 članova Vijeća

Tko je protiv : 0

Ima li suzdržanih :0

Predsjednik Vijeća Zdravko Pizek konstatirao je da je prijedlog usvojeni sa 12 glasova od 13 prisutnih članova Općinskog vijeća, odnosno 12 članova je glasovalo za, a 1 član Vijeća nije bio prisutan u vrijeme izjašnjavanja o prijedlogu.

*Član Vijeća Dubravko Zavrtnik ponovno je pristupio sjednici Vijeća.*

**Načelnik Bruno Hranić :**

„Potrebna je suglasnost Vijeća da se potpiše Aneks Ugovoru o sanaciji divljih deponija.

Napravljena je revizija plana sanacije, imamo 1.200.000,00 kuna osiguranih, onaj prvi ugovor koji sam potpisao bio je omjer 40% Općina i 60 % Fond te bi do kraja godine trebalo raspisati javni natječaj za izvođače.

Prije toga imamo obvezu Fondu dostaviti Ugovor o zbrinjavanju otpada koji će se vaditi van.

Kontaktirali smo Vinicu i Čakom iz Čakovca. Vinica je zatvorila deponiju, a Čakom ne želi prihvatiti tu količinu otpada cca 1500 tona. Sljedeći su bili Komunalac iz Garešnice, ponudili su cijenu zbrinjavanja 220,00 kuna / tona plus PDV i 40,00 kuna / toni Općini Velika Trnovitica na čijem području se nalazi deponija, ne računajući prijevoz i bez PDV-a jer se više ne obračuna PDV, proizlazi 315,00 kuna deponiranje.

Stoga predlažem Vijeću da mi da suglasnost na potpisivanje Aneksa Ugovoru sa Fondom, potpisivanje Ugovora sa Komunalac do.o. o zbrinjavanju miješanog komunalnog otpada i na potpisivanje Sporazuma sa Općinom Velika Trnovitica o zajedničkoj provedbi mjera gospodarenja otpadom da bi se isti mogli dostaviti Fondu, potpisati Aneks Ugovoru sa Fondom i raspisati javni natječaj za izvođača radova“

Predsjednik Vijeća Zdravko Pizek :

„Otvaram raspravu, obzirom da to moramo zakonski napraviti, dajem takav prijedlog na glasovanje“

Tko je za : 13 članova Vijeća

Tko je protiv : 0

Ima li suzdržanih : 0

Predsjednik Vijeća Zdravko Pizek konstatirao je da je prijedlog jednoglasno usvojeni sa 13 glasova od 13 prisutnih članova Općinskog vijeća.

**Načelnik Bruno Hranić :**

„Znate da smo imali nesređene imovinsko-pravne odnose pa smo dobili Ugovor o darovanju za nekretnine unutar naše parcele, a Vijeće mora dati suglasnost o prihvaćanju tih parcela“

Predsjednik Vijeća Zdravko Pizek :

„Tko je za takvo darovanje„

Tko je za : 13 članova Vijeća

Tko je protiv : 0

Ima li suzdržanih : 0

Predsjednik Općinskog vijeća Zdravko Pizek konstatirao je da je Općinsko vijeće jednoglasno suglasno sa darovanjem nekretnina od strane RH.

**Načelnik Bruno Hranić :**

„Da Vas informiram Općina Vidovec javila se na projekt „Europa za građane“. Preko tog projekta imali smo bratimljene sa Makedoncima i Hrvatima iz Rumunjske, sada smo se također kandidirali za taj projekt i idemo u bratimljenje sa Općinom Dornava iz Slovenije i Općinom Acguaviva Collecroce (Hrvatima iz Italije). Od jednih i drugih imamo pristanak i molim Vijeće za suglasnost da možemo krenuti u taj projekt koji će se provoditi u sklopu Zeljarijade, ali ne pod tim nazivom Zeljarijada jer kao takav smo zadnji put sprovodili i više ne možemo, nego na ime razvoja kulture „iskustva žena i izrade suvenira i nakita“ i potpisat će se povelje o bratimljenju, a sva sredstva za taj projekt dobivamo iz Europske unije“.

Predsjednik Općinskog vijeća Zdravko Pizek:

„Tko se slaže sa takvim prijedlogom“

Tko je za : 13 članova Vijeća

Tko je protiv : 0

Ima li suzdržanih : 0

Predsjednik Općinskog vijeća Zdravko Pizek konstatirao je da je prijedlog o bratimljenju usvojeni sa 13 glasova od 13 prisutnih članova Općinskog vijeća.

**Načelnik Bruno Hranić :**

„Imamo zamolbu RKT. Župe svetog Vida u Vidovcu za pripomoć u prihvatu mladih Varaždinske biskupije. Radi se o križnom putu mladih Varaždinske biskupije u kojem će učestvovati oko 700-800 sudionika na području naše općine i župe. Noćenje na području naše općine je predviđeno 21.3., pa da im pokažemo gostoljubivost time da im osiguramo doručak i večeru, Crkveni odbor se uključio i dosta izorganizirao, pa predlažem da se Župi uputi donacija 10.000,00 kuna da se ugoste sudionici križnog puta pa da se ta sredstva rebalansom proračuna stave u proračun“

Predsjednik Općinskog vijeća Zdravko Pizek upitao je :

Tko je za : 13 članova Vijeća

Tko je protiv : 0

Ima li suzdržanih : 0

Konstatirao je da je prijedlog jednoglasno usvojen sa 13 glasova od 13 prisutnih članova Općinskog vijeća.

**Načelnik Bruno Hranić :**

„Dogovoreni je plan otplate za kupnju kuće Drvarićeve u Tužnom za vinski podrum i etno kuću, procijenjena vrijednost nekretnine prema vještaku je 156.120.88 kuna, dva su vlasnika i dogovorili smo da se potpiše ugovor ako vijeće to odobri, da se isplati u 4 rate do kraja ove godine taj iznos na jednake dijelove.

Time mi stupamo u posjed nekretnine i počinjemo pripremati projektnu dokumentaciju etno kuće i vinski podrum koje bi onda kandidirali na fondove Europske unije“

Predsjednik Općinskog vijeća Zdravko Pizek upitao je :

Tko je za : 13 članova Vijeća

Tko je protiv : 0

Ima li suzdržanih : 0

Konstatirao je da je prijedlog jednoglasno usvojen sa 13 glasova od 13 prisutnih članova Općinskog vijeća.

**Načelnik Bruno Hranić :**

„Veterinarska stanica Varaždin uputila nam je ponudu za sustavnu deratizaciju na području naše Općine po cijeni od 19,00 kuna + PDV po domaćinstvu.

Mi kao Općinsko vijeće mogli bi donijeti odluku, ali odluku o obaveznoj deratizaciji da svako domaćinstvo mora to napraviti, obzirom da nisu u pitanju veliki troškovi. Ne možemo utjecati na nikoga preko koga će ići, bitno je da je ovlašteno poduzeće, ali možemo uputiti ljudima dopis da obavezno to naprave

U raspravi sudjelovali su članovi Vijeća : Ivan Kušćar i Srećko Županić“

Načelnik Bruno Hranić :

„Možemo ljude obavijestiti da izvrše deratizaciju i možemo u dopisu navesti firme ovlaštene za to i uputiti ih da im se jave i da sami odaberu“.

Zamjenica načelnika Dubravka Rog :

„Predlažem da se deratizacija napravi na polju, divljim deponijima, kao što smo i prošle godine“.

**Načelnik Bruno Hranić :**

„Imamo zahtjev Ivana Lepoglavec iz Nedeljanca za rješavanje imovinsko pravnih odnosa u vezi s vlasništvom nekretnine. Kroz njegovo dvorište nekad je prolazila županijska cesta, kasnije je izravnata.

Po gruntovnom izvodu to i dalje stoji kao javna cesta-opće dobro pod upravom Županijske uprave za ceste Varaždinske županije.

Možemo mu odgovoriti da smo izvršili uvid u dokumentaciju i da smo suglasni za taj dio koji ide kroz njegovo dvorište, da se odričemo, jer on u naravi više ne postoji, ali ne možemo na osnovu ove dokumentacije u kojoj stoji da je pod upravom ŽUC-a“

**Načelnik Bruno Hranić :**

„ Da Vas informiram, trebamo riješiti imovinsko pravne odnose Društvenog doma u Tužnom, izvršili smo uvid u zemljišne knjige i utvrđeno je da se dom vodi pod DVD Tužno. Uputio sam dopis Dobrovoljnom vatrogasnom društvu Tužno da se izjasne da li će preuzeti tu nekretninu uz obveze znači održavanje i režijske troškove doma ili će se upisati u korist Općine.

Imali su prijedlog da dom i dalje ostane u njihovom vlasništvu, ali bi dali dom Općini na 99 godina. Takav prijedlog nije baš prihvatljiv, tako da predlažem da se napraviti primopredaja o preuzimanju i da dom i dalje ostane u vlasništvu DVD-a Tužno“

**Načelnik Bruno Hranić :**

„Imamo zamolbu Vulkanizarstva vl. Vladimira Đuras iz Vidovca za postavu reklamnog panoa (totema) na križanju kod skretanja u selo Šijanec.

Od Hrvatske ceste dobio je suglasnost jer taj cijeli otok je zapravo u vlasništvu Hrvatskih cesta“

Predsjednik Općinskog vijeća Zdravko Pizek upitao je članove Vijeća:

Tko je za : 13 članova Vijeća

Tko je protiv : 0

Ima li suzdržanih : 0

Konstatirao je da je prijedlog jednoglasno usvojen sa 13 glasova od 13 prisutnih članova Općinskog vijeća.

**Načelnik Bruno Hranić :**

„Inicijativa je vikendaša u Tužnom da se asfaltira odvojak Vinogradske ulice prema klijetima u zajedničkom omjeru sufinanciranja 50% Općina i 50% vikendaši.

Prema predračunu vrijednost te investicije je oko 90.000,00 kuna. Da bi se mogao sklopiti ugovor o zajedničkom sufinanciranju sa njima i kasnije skupiti novac, potrebna je odluka Vijeća“

Predsjednik Općinskog vijeća Zdravko Pizek upitao je članove Vijeća:

Tko je za : 13 članova Vijeća

Tko je protiv : 0

Ima li suzdržanih : 0

Konstatirao je da je prijedlog jednoglasno usvojen sa 13 glasova od 13 prisutnih članova Općinskog vijeća.

**Načelnik Bruno Hranić :**

„Tražio samo od ravnatelja Osnovne škole Vidovec termine kako se koristi dvorana u Vidovcu.

Svake godine se raspisuje natječaj za korištenje dvorane i uputio sam dopis ravnateljima i OŠ Vidovec i OŠ Tužno da u Povjerenstvo stave i predstavnika Općine.

Dvije godine su prošle i sa ravnateljicom OŠ Tužno bez problema surađujemo, a OŠ Vidovec nas ignorira do te mjere da nisu dozvolili ni načelniku da prisustvuje Školskom odboru,

s time da je Općina digla kredit za tu dvoranu i još dan danas ga otplaćujemo, a nažalost na onih 40 % po ugovoru ne možemo se upisati jer je kao vlasnik škola“.

S obzirom da naše udruge imaju problema oko dobivanja terminima i sa naplatom korištenja želim Vas samo informirati o tome i odnosu škole prema Općini“

**Član Vijeća Marijo Serini :**

„S obzirom na povećani broj kaznenih dijela u našoj Općini, a vezano i uz ovo zadnje razbojništvo što je bilo uz pokušaj ubojstva, zanima me sigurnosna situacija u našoj Općini i što se misli poduzeti“

**Načelnik Bruno Hranić :**

„Redovito održavamo sastanke sa predstavnicima Policije, naše Vijeće za prevenciju kriminaliteta također održava svoje sjednice gdje dobivamo analize kaznenih djela i svega ostalog, u tijeku je dogovaranje sjednice Vijeća za prevenciju u suradnji sa dvjema Općinama na prijedlog Policije, Općina Vidovec i Općina Beretinec će zajedno održati tu sjednicu i tu će se analizirati taj problem. Što se tiče drugih kaznenih djela (nasilja u obitelji, droga) nije bilo većih problema, pa ćemo Vas informirati na sljedećoj sjednici“

**Član Vijeća Srećko Županić :**

„Kod donošenja Proračuna članica Vijeća Nadica Cafuk dala je zahtjev da bi se sufinanciralo polaznike škole za uporabu pesticida i donijeli smo odluku da ona sredstva koja su ostala u iznosu od 10.000,00 kuna da će se prebaciti za ovu godinu i da će se tokom ove godine donijeti odluka, što je sad sa time“

Predsjednik Općinskog vijeća Zdravko Pizek :

„Kod rebalansa, tako smo rekli“

**Član Vijeća Srećko Županić :**

„Na prošloj sjednici donijeli smo odluku o davanju groblja u koncesiju, sad ljudi su strašno nezadovoljni, koncesija je otišla u podkoncesiju, osim šestorice uniformiranih osoba, sprovodima prisustvuju civili, kako će to dalje biti“

Načelnik Bruno Hranić :

„Groblje je dano na upravljanje Čistoći, ima primjedbi i rješavamo u hodu“

**Član Vijeća Marijo Serini :**

„S obzirom da je cijena sprovoda povećana za 50% kad je subotom sprovod da li se to može riješiti“

Načelnik Bruno Hranić :

„Dogovorili smo na zajedničkom sastanku kojem je bio prisutan i župnik da se sprovodi održavaju između 13. i 15. sati i nema ukopa nedjeljom i blagdanom, a u ljetnom vremenu najkasnije do 17,00 sati“

Raspravom o groblju završila je sjednica Vijeća u 21,30 sati.

Općinsko vijeće Općine Vidovec

Predsjednik

Zdravko Pizek

Zapisničarka

Andreja Peharda